Document ID: 32006R0221

KOMISIJAS REGULA (EK) Nr. 221/2006
(2006. gada 8. februāris),
ar ko nosaka samazinājuma koeficientu, kurš paredzēts Regulā (EK) Nr. 2375/2002 un kurš jāpiemēro parastajiem kviešiem, izņemot augstākā labuma parastos kviešus, III tarifu apakškvotas ietvaros, piemērojot Regulu (EK) Nr. 169/2006
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopējās organizācijas izveidi (1),
ņemot vērā Komisijas 2002. gada 27. decembra Regulu (EK) Nr. 2375/2002 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm un izņēmumiem no Padomes Regulas (EEK) Nr. 1766/92 (2), un jo īpaši tās 5. panta 3. punktu,
tā kā:
(1)
Ar Regulu (EK) Nr. 2375/2002 ir atvērta gada tarifu kvota 2 981 600 tonnu apmērā parastajiem kviešiem, izņemot augstākās kvalitātes kviešus. Šī kvota ir sadalīta trīs apakškvotās.
(2)
1. pantā Komisijas Regulā (EK) Nr. 169/2006 (2006. gada 31. janvāris), par izņēmumiem no Regulas (EK) Nr. 2375/2002 attiecībā uz ievešanas atļauju izdošanu atbilstīgi III tarifu apakškvotas 1. daļai parastajiem kviešiem, izņemot augstākā labuma parastos kviešus (3), noteikts, ka laikposmā no 2006. gada 1. janvāra līdz 31. martam pieejamais daudzums atbilstīgi III apakškvotai ir 464 879,874 tonnas.
(3)
Daudzumi, kas saskaņā ar Regulas (EK) Nr. 2375/2002 5. panta 1. punktu pieprasīti 2006. gada 6. februārī, pārsniedz pieejamos daudzumus. Tāpēc ir jānosaka, cik lielā mērā atļaujas var izsniegt, nosakot samazinājuma koeficientu, ko piemēro prasītajiem daudzumiem,
IR PIEŅĒMUSI ŠO REGULU.
1. pants
Visi saskaņā ar Regulas (EK) Nr. 2375/2002 5. panta 1. un 2. punktu iesniegtie un Komisijai 2006. gada 6. februārī nosūtītie ievešanas atļauju pieteikumi par III apakškvotu parastajiem kviešiem, izņemot augstākās kvalitātes parastos kviešus, tiek apmierināti 80,56049 % apmērā no pieprasītajiem daudzumiem.
2. pants
Šī regula stājas spēkā 2006. gada 9. februārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 8. februārī

Labels: 3
17
5